Na podlagi 25. člena Zakona o delovnih razmerjih (Uradni list RS, št. [21/13](http://www.uradni-list.si/1/objava.jsp?sop=2013-01-0784), [78/13 – popr.](http://www.uradni-list.si/1/objava.jsp?sop=2013-21-2826), [47/15](http://www.uradni-list.si/1/objava.jsp?sop=2015-01-1930) – ZZSDT, [33/16](http://www.uradni-list.si/1/objava.jsp?sop=2016-01-1428) – PZ-F, [52/16](http://www.uradni-list.si/1/objava.jsp?sop=2016-01-2296), [15/17](http://www.uradni-list.si/1/objava.jsp?sop=2017-01-0741) – odl. US, [22/19](http://www.uradni-list.si/1/objava.jsp?sop=2019-01-0914) – ZPosS, [81/19](http://www.uradni-list.si/1/objava.jsp?sop=2019-01-3722), [203/20](http://www.uradni-list.si/1/objava.jsp?sop=2020-01-3772) – ZIUPOPDVE, [119/21](http://www.uradni-list.si/1/objava.jsp?sop=2021-01-2550) – ZČmIS-A, [202/21](http://www.uradni-list.si/1/objava.jsp?sop=2021-01-4069) – odl. US, [15/22](http://www.uradni-list.si/1/objava.jsp?sop=2022-01-0215), [54/22](http://www.uradni-list.si/1/objava.jsp?sop=2022-01-1186) – ZUPŠ-1, [114/23](http://www.uradni-list.si/1/objava.jsp?sop=2023-01-3325) in [136/23](http://www.uradni-list.si/1/objava.jsp?sop=2023-01-4287) – ZIUZDS) in tretjega odstavka 70. člena Zakona o javnih uslužbencih (Uradni list RS, št. [63/07](https://www.uradni-list.si/glasilo-uradni-list-rs/vsebina/2007-01-3411) – uradno prečiščeno besedilo, [65/08](https://www.uradni-list.si/glasilo-uradni-list-rs/vsebina/2008-01-2817), [69/08](https://www.uradni-list.si/glasilo-uradni-list-rs/vsebina/2008-01-3014) – ZTFI-A, [69/08](https://www.uradni-list.si/glasilo-uradni-list-rs/vsebina/2008-01-3015) – ZZavar-E, [40/12](https://www.uradni-list.si/glasilo-uradni-list-rs/vsebina/2012-01-1700) – ZUJF, [158/20](https://www.uradni-list.si/glasilo-uradni-list-rs/vsebina/2020-01-2765) – ZIntPK-C, [203/20](https://www.uradni-list.si/glasilo-uradni-list-rs/vsebina/2020-01-3772) – ZIUPOPDVE, [202/21](https://www.uradni-list.si/glasilo-uradni-list-rs/vsebina/2021-01-4069) – odl. US, [3/22](https://www.uradni-list.si/glasilo-uradni-list-rs/vsebina/2022-01-0014) – ZDeb in [32/25](https://www.uradni-list.si/glasilo-uradni-list-rs/vsebina/2025-01-1281) – ZJU-1; nadaljnjem besedilu: ZJU) Statistični urad Republike Slovenije (v nadaljnjem besedilu: SURS), Litostrojska 54, 1000 Ljubljana, objavlja prosto uradniško delovno mesto

**Svetovalec v Sektorju za okoljske statistike, v Oddelku za statistiko okolja in energetike, določen čas – nadomeščanje javne uslužbenke na materinskem in starševskem dopustu.**

Izbrani kandidat bo delo opravljal na uradniškem delovnem mestu, brez imenovanja v naziv.

Kandidati, ki se bodo prijavili na prosto delovno mesto, morajo izpolnjevati naslednje pogoje:

* najmanj visokošolsko strokovno izobraževanje (prejšnje)/visokošolska strokovna izobrazba (prejšnja) ali
* najmanj visokošolsko strokovno izobraževanje (prva bolonjska stopnja)/visokošolska strokovna izobrazba (prva bolonjska stopnja) ali
* najmanj visokošolsko univerzitetno izobraževanje (prva bolonjska stopnja)/visokošolska univerzitetna izobrazba (prva bolonjska stopnja),
* najmanj 7 mesecev delovnih izkušenj,
* znanje uradnega jezika,
* državljanstvo Republike Slovenije,
* ne smejo biti pravnomočno obsojeni zaradi naklepnega kaznivega dejanja, ki se preganja po uradni dolžnosti in ne smejo biti obsojeni na nepogojno kazen zapora v trajanju več kot šest mesecev,
* zoper njih ne sme biti vložena pravnomočna obtožnica zaradi naklepnega kaznivega dejanja, ki se preganja po uradni dolžnosti.

Kot delovne izkušnje se šteje delovna doba na delovnem mestu, za katero se zahteva ista stopnja izobrazbe in čas pripravništva v isti stopnji izobrazbe, ne glede na to, ali je bilo delovno razmerje sklenjeno oziroma pripravništvo opravljeno pri istem ali pri drugem delodajalcu. Za delovne izkušnje se štejejo tudi delovne izkušnje, ki jih je javni uslužbenec pridobil z opravljanjem del na delovnem mestu, za katero se zahteva za eno stopnjo nižja izobrazba, razen pripravništva v eno stopnjo nižji izobrazbi. Kot delovne izkušnje se upošteva tudi delo na enaki stopnji zahtevnosti, kot je delovno mesto, za katerega oseba kandidira. Delovne izkušnje se dokazujejo z verodostojnimi listinami, iz katerih sta razvidna čas opravljanja dela in stopnja izobrazbe.

Zahtevane delovne izkušnje se skrajšajo v primerih določenih v 54. členu Uredbe o notranji organizaciji, sistemizaciji, delovnih mestih in nazivih v organih javne uprave in pravosodnih organih (Uradni list RS, št. 58/03 z vsemi spremembami in dopolnitvami).

Naloge povzete iz sistemizacije delovnega mesta:

- sodelovanje pri pripravi predpisov in drugih zahtevnejših gradiv,

- sodelovanje z drugimi organi, institucijami in uporabniki,

- spremljanje predpisov delovnega področja,

- vodenje in odločanje v manj zahtevnih predpisanih postopkih delovnega področja,

- sodelovanje v projektnih skupinah,

- opravljanje drugih nalog podobne zahtevnosti,

- pomoč pri pripravi osnutkov predpisov in drugih zahtevnejših gradiv,

- zbiranje, urejanje in priprava podatkov za oblikovanje zahtevnejših gradiv,

- samostojno oblikovanje manj zahtevnih gradiv s predlogi ukrepov,

- samostojna priprava analiz, informacij, poročil in drugih gradiv.

Kandidat bo na delovnem mestu svetovalec opravljal naloge, povezane z rednim izvajanjem mesečnih in letnih statističnih raziskovanj s področja statistik energetike, pri čemer bo spoznaval metodologijo in statistične postopke. Prav tako bo izvajal samostojne analize podatkov in pripravljal le-te za redna objavljanja ter nacionalna in mednarodna poročanja.

**Od kandidatov pričakujemo:**

* znanje uporabe računalniških programov: MS Word, MS Excel, MS Access,
* znanje angleškega jezika,
* poznavanje statističnih postopkov in metod,
* poznavanje področja energetike in energetskih statistik,
* zmožnost analitičnega razmišljanja,
* sposobnost dobre organizacije dela,
* sposobnost dobrega pisnega in ustnega izražanja.

Poleg strokovnih znanj od kandidata pričakujemo pripravljenost za samostojno in timsko delo, komunikativnost, zanesljivost, natančnost, pripravljenost za strokovno usposabljanje in prilagodljivost.

**Prijava mora vsebovati:**

1. pisno izjavo o izpolnjevanju pogoja glede zahtevane izobrazbe, iz katere mora biti razvidna stopnja/raven in smer izobrazbe (študijski program) ter leto in ustanova, na kateri je bila izobrazba pridobljena;
2. opis delovnih izkušenj, iz katerega je razvidno izpolnjevanje pogoja glede zahtevanih delovnih izkušenj (datum sklenitve in datum prekinitve delovnega razmerja pri posameznem delodajalcu z navedbo stopnje izobrazbe, ki je bila zahtevana za to delovno mesto);
3. izjavo kandidata, da:

- je državljan Republike Slovenije,

- ni bil pravnomočno obsojen zaradi naklepnega kaznivega dejanja, ki se preganja po uradni dolžnosti in o tem, da ni bil obsojen na nepogojno kazen zapora v trajanju več kot šest mesecev,

- zoper njega ni bila vložena pravnomočna obtožnica zaradi naklepnega kaznivega dejanja, ki se preganja po uradni dolžnosti,

1. izjavo, da za namen tega postopka dovoljuje Statističnemu uradu Republike Slovenije pridobitev podatkov iz uradne evidence (v primeru, da kandidat z vpogledom v uradne evidence ne soglaša, bo moral sam predložiti ustrezna dokazila).

Zaželeno je, da prijava vsebuje tudi kratek življenjepis ter da kandidat v njej poleg formalne izobrazbe navede tudi druga znanja in veščine, ki jih je pridobil.

Z izbranim kandidatom bomo sklenili pogodbo o zaposlitvi za določen čas, in sicer za čas trajanja materinskega in starševskega dopusta javne uslužbenke, s polnim delovnim časom.

Izbranemu kandidatu se bodo na delovnem mestu svetovalec (izhodiščni plačni razred delovnega mesta/naziva je 17. plačni razred oziroma 2012,14 EUR bruto, pri čemer pridobi pravico do izplačila osnovne plače v vrednosti tega plačnega razreda postopno, na način iz 3. točke prvega odstavka 101. člena Zakona o skupnih temeljih sistema plač v javnem sektorju (Uradni list RS, št. 95/24)), pravice in dolžnosti določile glede na uradniški naziv svetovalec III.

Izbrani kandidat bo delo opravljal v poslovnih prostorih SURS-a, Litostrojska cesta 54, Ljubljana.

SURS, ki je med petimi najbolj inovativnimi organi v državni upravi, izbranemu kandidatu nudi zaposlitev v urejenem, prijetnem in varnem delovnem okolju, z zanimivimi in raznolikimi delovnimi nalogami, z možnostjo za osebni in strokovni razvoj, rednim plačilom, skrb za zdravje na delovnem mestu, ugoden delovni čas in z možnostjo hibridnega dela.

Kandidat vloži prijavo na priloženem obrazcu »Vloga za zaposlitev«, ki jo pošlje v zaprti ovojnici z označbo: »za javno objavo za prosto uradniško delovno mesto svetovalec, številka 1102-46/2025«, na naslov: SURS, Litostrojska 54, 1000 Ljubljana, in sicer v roku 8 dni po objavi na osrednjem spletnem mestu državne uprave GOV.SI in na spletni strani Zavoda RS za zaposlovanje. Za pisno obliko prijave se šteje tudi elektronska oblika, poslana na elektronski naslov: gp.surs@gov.si, pri čemer veljavnost prijave ni pogojena z elektronskim podpisom.

Kandidati bodo o izbiri pisno obveščeni najkasneje v osmih dneh po zaključenem postopku izbire.

Informacije o izvedbi javne objave daje Marija Žerjav Prosen, telefon: 01 2416 419, od 10.00 do 11.00 ure, informacije o delovnem področju pa mag. Mojca Žitnik, telefon: 01/ 2340 740.

V besedilu javne objave uporabljeni izrazi, zapisani v moški spolni slovnični obliki, so uporabljeni kot nevtralni za moške in ženske.